Diari Oficial de la Generalitat Valenciana


Sumari del DOGV 9969, del 30-10-2024 (2024/11123)

EXTRACTE de la Resolució de 29 d’octubre de 2024, per la qual s'aproven les bases reguladores per a la concessió de subvencions de millora de l'accessibilitat a les vivendes del Pla estatal per a l'accés a la vivenda 2022-2025 i es convoquen les ajudes per a l'exercici 2024
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11512

CVE
:   TFDF-A-2874-04729

Data del document
:   29-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * mitjans per a discapacitats
    * autonomia dels discapacitats

BDNS (identif.): 774130.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/774130>

*Primer. Objecte*

Convocar per a l'exercici 2024 les subvencions establides en la Resolució, per la qual s'aproven les bases reguladores per a la concessió de subvencions de millora de l'accessibilitat a les vivendes del Pla estatal per a l'accés a la vivenda 2022-2025, que seran aplicable únicament en esta convocatòria.

*Segon. Criteri d'atorgament de la subvenció*

Es tracta d'una concessió de subvencions en règim de concurrència competitiva en la qual l'únic criteri d'atorgament de la subvenció serà l'orde de presentació de sol·licituds, d’acord amb els articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i amb la Llei 38/2003, de 17 de novembre, general de subvencions i el seu reglament.

*Tercer. Persones beneficiàries*

Podran acollir-se a les subvencions que es convoquen les persones físiques i jurídiques previstes en la base tercera de les bases reguladores, sempre que complisquen els requisits fixats en estes per a la corresponent subvenció convocada.

*Quart. Bases reguladores*

Les bases reguladores es contenen en la Resolució de la Vicepresidència i Conselleria de Servicis Socials, Igualtat i Vivenda, per la qual s'aproven les bases reguladores per a la concessió de subvencions de millora de l'accessibilitat a les vivendes del Pla estatal per a l'accés a la vivenda 2022-2025 i es convoquen les ajudes per a l'exercici 2024.

*Quint. Finançament de les ajudes*

1. El finançament de les subvencions regulades en esta Resolució per a la present convocatòria es farà amb càrrec al capítol VII mitjançant l'aplicació pressupostària amb centre gestor M42586867FL47799, funcional G.431D00, econòmic 78367 i 77573 i element PEP (línia) V747673711, «Pla estatal de vivenda 2022-2025», dels pressupostos de la Generalitat per a 2024, dotada íntegrament amb l’aportació de fons per part del Ministeri de Vivenda i Agenda Urbana.

2. La quantia total màxima de les ajudes a concedir en la present convocatòria serà inicialment de 70.151.642 euros corresponent a l'aportació del Ministeri de Vivenda i Agenda Urbana. Este import s'establix segons la disponibilitat pressupostària de l'element PEP (línia) N364774142 i la distribució estimativa entre els programes del Pla estatal per a l'accés a la vivenda 2022-2025, finançats dins de la mateixa línia.

No obstant això, si es complixen alguns dels supòsits previstos en l'article 58 del reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior es podrà augmentar amb una quantia addicional de fins a 29.020.520 euros o disminuir, mitjançant la resolució de la Vicepresidència i Conselleria de Servicis Socials, Igualtat i Vivenda. Esta resolució es publicarà en el *Diari Oficial de la Generalitat Valenciana*  prèviament a la resolució de concessió de les subvencions.

*Sext. Termini i forma de presentació de sol·licituds*

El termini per a la presentació de la sol·licitud d'ajuda s'iniciarà a partir de l'endemà de la publicació de la Resolució en el *Diari Oficial de la Generalitat Valenciana*  i finalitzarà el 27 de desembre de 2024, tots dos inclusivament.

El termini per a sol·licitar la inscripció com a gestor/a o agent de la rehabilitació en els registres corresponents creats a este efecte s'iniciarà a partir de l'endemà de la publicació de la Resolució en el *Diari Oficial de la Generalitat Valenciana*, i finalitzarà el 20 de desembre de 2024, inclusivament.

La presentació de sol·licituds i el procediment de tramitació de les subvencions seran els establits en la base catorze i següents de la Resolució.

  

València, 29 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda